తెలుగులో ఆ స్టార్ హీరో సినిమాకు అంతగా ప్రమోషన్స్ అవసరం లేదు. కానీ కోలీవుడ్లో మాత్రం అతడి సినిమాకు ప్రమోషన్స్ చాలా అవసరం. ఇందుకోసం ఆ స్టార్ హీరో తీసుకున్న నిర్ణయం ఇప్పుడు కోలీవుడ్లో చర్చనీయాంశమైంది.'స్పైడర్' సినిమాతో తెలుగుతో పాటు తమిళ ప్రేక్షకులను కూడా ఒకేసారి పలకరించబోతున్నాడు మహేశ్ బాబు. మురుగదాస్ డైరెక్షన్లో తెరకెక్కిన 'స్పైడర్' పై తెలుగుతో పాటు తమిళంలోనూ ఆసక్తి ఉండటంతో సినిమాను మరింతగా ప్రమోట్ చేసేందుకు మూవీ మేకర్లు ప్లాన్ చేస్తున్నారు. వచ్చే నెల రెండో వారంలో ఈ సినిమాకు సంబంధించిన ఓ భారీ ఈవెంట్ ను చెన్నైలో ప్లాన్ చేశారు. ఈ కార్యక్రమానికి తమిళ సూపర్ స్టార్ రజనీకాంత్, కోలీవుడ్ స్టార్ డైరెక్టర్ శంకర్ వస్తారని ప్రచారం కూడా సాగుతోంది. 'స్పైడర్' తమిళ రైట్స్ తీసుకున్న లైకా ప్రొడక్షన్స్ '2.ఓ' చిత్రం నిర్మిస్తున్న కారణంగా రజనీ, శంకర్ ఈ కార్యక్రమానికి హాజరవుతున్నారని తెలుస్తోంది.ఇదిలా ఉంటే ఈ సినిమాను కోలీవుడ్లో ప్రమోట్ చేసేందుకు మహేశ్ బాబు కూడా తనవంతు ప్రయత్నాలు చేయబోతున్నాడట. అందులో భాగంగా తమిళంలో కమలహాసన్ హోస్ట్గా వ్యవహరిస్తున్న బిగ్ బాస్ షోలో టాలీవుడ్ క్రేజీ హీరో పాల్గొంటాడని తెలుస్తోంది. దీనిపై మహేశ్ అభిమానులు కాస్తంత కినుక వహిస్తున్నారు. తమిళంలో 'బిగ్ బాస్ షో'కు ఏ మాత్రం క్రేజ్ లేదు. ఒకవేళ అందులో మహేశ్ పాల్గొంటే అది ఆయన ఇమేజ్కు డ్యామేజ్ అవుతుంది తప్పితే ఉపయోగం ఉండదనేది వారి అభిప్రాయం.కోలీవుడ్లో మహేశ్కు అంతగా మార్కెట్ లేకపోవడంతో ఇలాంటి ప్రమోషన్స్ తప్పవని అక్కడి పంపిణీదారులు భావిస్తున్నారట. కమల్ హాసన్ నిర్వహిస్తున్న బిగ్ బాస్లో మహేశ్ సందడి చేస్తే అటు బిగ్ బాస్ తమిళ షోకు కొత్త ఊపు రావచ్చని మరి కొందరు చెబుతున్నారు. అలానే తమిళ 'స్పైడర్'కు ఎంతో కొంత కలిసొచ్చే అవకాశం లేకపోలేదు. చూద్దాం ఏం జరుగుతుందో.
telugulo aa star heero sinimaaku antagaa pramotions avasaram ledu. cony kolivudlo maatram atadi sinimaaku pramotions chala avasaram. indukosam aa star heero teesukunna nirnayam ippudu kolivudlo charchaneeyaamsamaindi.'spider' sinimaatho telugutho paatu tamila prekshakulanu kuudaa okesari palakarinchabotunnadu mahesh baabu. murugadas directionlo terakekkina 'spider' pai telugutho paatu tamilamloonuu aasakti undatamtho sinimaanu marintagaa pramot chesenduku moovee mekarlu plan chestunnaru. vache nela rendo vaaramlo ee sinimaaku sambandhinchina oo bhari eevent nu chennailo plan chesaru. ee kaaryakramaaniki tamila super star rajanikant, kolivud star director shankar vastaarani prachaaram kuudaa saagutondi. 'spider' tamila raits teesukunna laika productions '2.oo' chitram nirmistunna kaaranamgaa rajanee, shankar ee kaaryakramaaniki haajaravutunnaarani telustondi.idila unte ee sinimaanu kolivudlo pramot chesenduku mahesh baabu kuudaa tanavantu prayatnaalu cheyabotunnadata. andulo bhagamga tamilamlo kamalahasan hostga vyavaharistunna big bas sholo tollivood cragey heero palgontadani telustondi. deenipai mahesh abhimaanulu kaastanta kinuka vahistunnaaru. tamilamlo 'big bas sho'ku e maatram crage ledu. okavela andulo mahesh palgonte adhi aayana imejku damage avutundi tappite upayogam undadanedi vaari abhiprayam.kolivudlo maheshku antagaa market lekapovadamto ilanti pramotions tappavani akkadi pampineedaarulu bhaavistunnaarata. kamal hasan nirvahistunna big baslo mahesh sandadi cheste atu big bas tamila shoku kotta oopu ravachani mari kondaru chebutunnaru. alaane tamila 'spider'ku entho kontha kalisoche avakaasam lekapoledu. chuddam yem jarugutundo.